KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. április 28-i ülésére)

TÁRGY: A 2010. ÉVI KÖLTSÉGVETÉS MÓDOSÍTÁSA

Az államháztartás működési rendjéről szóló 292/2009. (XII.19.) Korm. rendelet 68. §. (1) bekezdése alapján, tekintettel a Város 2010. évi költségvetési rendeletének 13. §.-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

A költségvetési rendelet áprilisi módosítását elsősorban a 2009. évben képződött pénzmaradvány és az azt megelőző évben képzett tartalék maradvány 2010. évi költségvetési rendeletbe történő beépítése teszi szükségessé.

A Város költségvetésének főösszegét növelő tételek:
                      - 22.991 eFt működési célú pénzmaradvány,

                - 19.860 eFt felhalmozási célú pénzmaradvány,

                - 867.571 eFt előző évben képzett tartalék maradvány, amely felhalmozási célú.
Beépítésre került 6.678 eFt működési hitel, amelyből tervezzük finanszírozni a 2009. december 31-i folyószámlahitel állomány visszafizetését.
A TIOP-1.2.3-08/1.-2008-0052 azonosító számú „Az oktatási infrastruktúra fejlesztése” pályázattal kapcsolatban a Petőfi Sándor Városi Könyvtár fejlesztéséhez 20.870 eFt bevétel és kiadás beépítése is megtörtént.
A Képviselő-testület 1/2010. határozata alapján a „Kistérségi székhelyek integrált fejlesztése” megnevezésű pályázathoz 120 millió Ft; a Képviselő-testület 31/2010. határozata alapján a „Közoktatási kollégiumok energiafelhasználásának csökkentése” megnevezésű, a KTKT Egységes Iskola és Szakiskola által benyújtandó pályázathoz 1,3 millió Ft  saját forrás beépítése történt meg, amelyekre a fedezetet a kötvényből és Pályázati önerőből átcsoportosítással képeztük.

A Képviselő-testület 28/2010. határozata alapján a Kiskőrös és Térsége Ivóvízminőség-javító Önkormányzati Társulás 2010. évi működési kiadásainak támogatásához 1.001 eFt összeg beépítése történt meg átcsoportosítással.

„Kiskőrös Város Önkormányzata Villamos Energia beszerzése” tárgyú általános, egyszerű közbeszerzési eljárás lebonyolítására 1.150 eFt elkülönítése vált szükségessé a Közvilágítás szakfeladaton belül.
Az Igazságügyi és Rendészeti Minisztérium „Településőr Program” pályázatán 4 fő településőr 2010. május 1. és december 31. közötti foglalkoztatásának személyi jellegű kiadásaihoz és munkaadókat terhelő járulékaihoz, valamint egyszeri munkaruha ellátásukhoz 3.307 eFt támogatást nyertünk, bevétel és kiadás beépítése is megtörtént.
A KTKT Petőfi Iskola infrastrukturális fejlesztése DAOP pályázatához 7.259 eFt felhalmozási célú támogatás (pályázati önerő összege), valamint 17.250 eFt működési célú kölcsön biztosítása vált szükségessé.
A kisebbségi önkormányzatok áprilisi üléseik keretein belül módosították költségvetésüket, kezdeményezték az előirányzatok befogadását a Város 2010. évi költségvetésébe, amely a határozataik alapján megtörtént.

A Város 2010. évi költségvetési rendeletének 11. §-ban átruházott hatáskörében:
· A Költségvetési, Városfejlesztési és Mezőgazdasági Bizottság 35 eFt-tal támogatja a Hírös Hátizsák Egyesület VII. Petőfi Túrájának megszervezését.

· A Művelődési, Közoktatási és Sport Bizottság 25 eFt-tal támogatja a Kultúra Napja rendezvényen történő vendéglátást és virágcsokrok megvásárlását.

A módosítások következtében az általános tartalék és a 2010. évi működési hiány nem változott.
A fentiek alapján javasolom, hogy a Képviselő-testület Kiskőrös Város 2010. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2010. április 15.
Domonyi László sk.

